Foilsiú na sonraíochta táirge leasaithe tar éis mionleasú a fhormheas de bhun an dara fomhír d’Airteagal 53(2) de Rialachán (AE) Uimh. 1151/2012

(2022/C 136/04)

D’fhormheas an Coimisiún Eorpach an mionleasú sin i gcomhréir leis an tríú fomhír d’Airteagal 6(2) de Rialachán Tarmligthe (AE) Uimh. 664/2014 ón gCoimisiún (1).

Is féidir an t-iarratas ar fhormheas an mhionleasaithe sin a cheadú i mbunachar sonraí eAmbrosia an Choimisiúin

Sonraíocht táirge ar shainearra traidisiúnta faoi ráthaíocht

“Boerenkaas”

Uimh. AE: TSG-NL-0023-AM02-12.8.2021

Ballstát nó tríú tír: An Ísiltír

1. Ainm Cláraithe

“Boerenkaas”

2. Cineál táirge [mar atá in Iarscríbhinn XI]

1.3. Cáiseanna

3. Na forais le clárú a dhéanamh

3.1. Maidir leis an táirge, an bhfuil an méid seo a leanas fíor ina leith nó nach bhfuil:

☒ go n-eascraíonn sé as modh táirgthe, próiseála nó comhdhéanaimh a fhreagraíonn do chleachtas a d’úsáidtí go traidisiúnta le haghaidh an táirge sin nó an bhia-ábhar sin;

☐ go dtáirgtear é ó amhábhair nó ó chomhábhair arb iad a d’úsáidtí go traidisiúnta.

Is cáis (leath)chrua é “Boerenkaas”, agus déantar é as bainne amh a fhaightear go príomha ó eallach, gabhair, caoirigh nó buabhaill na feirme féin. Féadfaidh cuimín nó síolta, luibheanna agus/nó spíosraí eile a bheith sa cháis.

3.2. Maidir leis an ainm, an bhfuil an méid seo a leanas fíor ina leith nó nach bhfuil:

☐ gur baineadh úsáid as go traidisiúnta chun tagairt a dhéanamh don táirge sonrach;

☒ go sainítear nádúr traidisiúnta nó sonrach an táirge leis.

Tá an t-ainm “Boerenkaas” nasctha go sonrach le táirge a dhéantar go traidisiúnta ar an bhfeirm as bainne amh a fhaightear go príomha ó thréad na feirme féin. Is é “Boeren” an focal Ollainnise ar fheirmeoirí, agus mar sin is cáis é “Boerenkaas” a dhéanann feirmeoirí ar an bhfeirm.

4. Tuairisc

4.1. Tuairisc ar an táirge a bhfuil feidhm ag an ainm faoi phointe 1 ina leith, lena n-áirítear a phríomh-shaintréithe fisiciúla, ceimiceacha, micribhitheolaíocha nó orgánaileipteacha lena léirítear nádúr sonrach an táirge (Airteagal 7(2) den Rialachán)

Is cáis (leath)chrua é “Boerenkaas” a dhéantar as bainne amh eallaigh, gabhar, caorach nó buabhall. Braitheann cion saille “Boerenkaas” ar chion saille an bhainne a úsáideadh.

Féadfaidh cuimín nó síolta, luibheanna agus/nó spíosraí eile a bheith sa cháis.

De réir mar a éiríonn an cháis níos sine agus de réir mar a chaitheann sí níos mó ama ag aibiú, is é is teinne agus is tirime a éiríonn sí, agus is mar sin a tháirgtear cáis chrua.

Samplaí d’ainmneacha táirgí is ea “Goudse Boerenkaas”, “Goudse Boerenkaas met kruiden”, “Edammer Boerenkaas”, “Leidse Boerenkaas”, “Boerenkaas van geitenmelk” agus “Boerenkaas van schapenmelk”.

Achoimre ar shaintréithe agus ar chomhdhéanamh “Boerenkaas”

Tréithe “Goudse Boerenkaas” “Leidse Boerenkaas” “Edammer Boerenkaas” “Boerenkaas (van geitenmelk)”, “Boerenkaas (van schapenmelk)” “Boerenkaas (van buffelmelk)” Amhábhar bainne bó bainne bó bainne bó bainne gabhar, bainne caorach bainne buabhall Cruth Ar chruth Gouda (sorcóir cothrom le ciumhaiseanna maolaithe) Ar chruth Leiden (sorcóir cothrom le ciumhaiseanna géara) ar chruth liathróide nó bollóige Craiceann craiceann bán go buí, le cumhdach cáise más gá craiceann dearg, le cumhdach cáise más gá craiceann bán go buí, le cumhdach cáise más gá craiceann bán go buí, le cumhdach cáise más gá Uigeacht teann go bog agus intuargainte teann go crua, inslisnithe bog go teann nó crua, inslisnithe teann go bog agus intuargainte Foirmíocht poll rialta ar fud na cáise, trastomhas na bpoll idir 2 mm agus thart ar 15 mm; gan scoilt (níos faide ná 1 cm) líon teoranta poll beag a cruthaíodh le linn an táirgthe, arna bhfáil go rialta ar fud na cáise, trastomhas na bpoll idir 1 mm agus 3 mm; gan scoilt líon teoranta poll, arna bhfáil go rialta ar fud na cáise, trastomhas na bpoll idir 2 mm agus thart ar 8 mm; gan scoilt poill arna bhfáil go rialta ar fud na cáise nó dlús dlúth pH idir 5.20 agus 5.40 i ndiaidh 12 lá idir 5.20 agus 5.30 i ndiaidh 12 lá idir 5.20 agus 5.30 i ndiaidh 12 lá idir 5.10 agus 5.30 i ndiaidh 12 lá Cion saille in ábhar tirim (%) Lánsaille, 48 % ar a laghad 30 %+, cion saille in ábhar tirim níos mó ná 30 % ach níos lú ná 35 %; nó 35 %+, cion saille in ábhar tirim níos mó ná 35 % ach níos lú ná 40 % 40 %+, cion saille in ábhar tirim níos mó ná 40 % ach níos lú ná 45 % 45 %+ ar a laghad Cion uasta taise 42.5 % (12 lá tar éis monaraithe) 45 % (12 lá tar éis monaraithe) 47 % (12 lá tar éis monaraithe) 46 % (12 lá tar éis monaraithe) Cion salainn (%) 0.4 % go huasmhéid 4 % salainn sa cháis thirim 0.4 % go huasmhéid 4 % salainn sa cháis thirim 0.4 % go huasmhéid 5 % salainn sa cháis thirim 0.4 % go huasmhéid 4 % salainn sa cháis thirim Comhábhair bhreise cuimín, síolta, luibheanna agus/nó spíosraí, b’fhéidir cuimín cuimín, b’fhéidir síolta, luibheanna agus/nó spíosraí, b’fhéidir Íosfhad aibithe 13 lá tar éis an chéad lá den mhonarú 13 lá tar éis an chéad lá den mhonarú 13 lá tar éis an chéad lá den mhonarú 13 lá tar éis an chéad lá den mhonarú Íosteocht aibithe 12 °C 12 °C 12 °C 12 °C Gníomhaíocht fosfatáise ar an ngnáthleibhéal le haghaidh bainne amh ar an ngnáthleibhéal le haghaidh bainne amh ar an ngnáthleibhéal le haghaidh bainne amh ar an ngnáthleibhéal le haghaidh bainne amh

4.2. Tuairisc ar mhodh táirgthe an táirge a bhfuil feidhm ag an ainm faoi phointe 1 ina leith, pointe is gá do na táirgeoirí a leanúint, lena n-áirítear, i gcás inarb iomchuí, cineál agus saintréithe na n-amhábhar nó na gcomhábhar a úsáidtear, agus an modh lena n-ullmhaítear an táirge (Airteagal 7(2) den Rialachán seo)

Féadfar na hamhábhair seo a leanas a úsáid:

a) bainne amh;

b) uachtar nó bainne bearrtha go hiomlán nó go páirteach a fhaightear go díreach ón mbainne dá dtagraítear i bpointe (a);

c) uisce.

Ní fhéadfar teaschóireáil os cionn 40 °C a dhéanamh ar an mbainne a úsáidfear; ní mór an ghníomhaíocht fosfatáise a bheith comhoiriúnach do ghníomhaíocht an bhainne a úsáidfear.

Ní mór an bainne a phróiseáil ina cháis laistigh de 40 uair an chloig ó bhleán.

Ábhair chúnta agus breiseáin:

a) saothráin miocrorgánach lena bhfoirmítear aigéad lachtach, aigéad próipianach agus dea-bholaithe (nár géinmhodhnaíodh);

b) Binid (de réir bhrí Airteagal 5(a) d’Fhoraithne na dTáirgí Déiríochta (Acht na dTráchtearraí);

c) clóiríd chailciam;

d) níotráit sóidiam;

e) síolta, luibheanna agus/nó spíosraí;

f) clóiríd sóidiam (trí bhíthin maothú i sáile).

Próiseas monaraíochta

— Déantar an bainne amh a threamhnú ag teocht thart ar 30 °C laistigh de 40 uair an chloig ó bhleán.

— Bíonn aigéadú mar thoradh ar shaothrán tréithchineáil mheasctha de bhaictéir aigéid lachtaigh.

— Tar éis cuid den mheadhg a ghearradh, a chorraíl agus a dhraenáil, nítear an meascán de mheadhg agus gruthach uair nó dhó le huisce te, gan teocht an mheascáin a ardú go dtí níos mó ná 37 °C.

— I ndiaidh próiseála, cuirtear an gruth i múnlaí cáise.

— Roimh fháscadh nó lena linn, cuirtear marc cáiséine ar an gcáis ar a bhfuil an t-ainm “Boerenkaas”, agus b’fhéidir go mbeadh ainm an chineáil bainne air freisin.

— Tar éis fáiscthe agus aigéadaithe i gcaitheamh roinnt uaireanta an chloig, déantar an cháis a mhaothú i dtuaslagán sáile ina bhfuil idir 18 % agus 22 % salann coitianta (clóiríd sóidiam).

— Is é an tréimhse íosta aibithe ar an bhfeirm 13 lá tar éis an lae ar cuireadh tús leis an bpróiseáil, ag teocht 12 °C ar a laghad.

— Chun a bhlas lán-saintréitheach a fháil, fágtar “Boerenkaas” chun a thuilleadh aibithe a dhéanamh sa seomra aibithe ar an bhfeirm nó in áitreabh cheannaí na cáise. Athraíonn fad an phróisis aibithe ó roinnt seachtainí go níos mó ná 1 bhliain.

Lipéadú

Ní mór an fhaisnéis seo a leanas a bheith ar an marc cáiséine:

— Déantar na marcanna cáiséine le haghaidh “Boerenkaas” a phriontáil ar phlátaí cáiséine neamhdhaite pollta. Tá dearadh na marcanna díreach ag an mbarr agus ag an mbun agus cuartha ar an dá thaobh. Thart ar 65 mm x 65 mm atá ina dtoisí. D’fhéadfadh sé sin athrú de bheagán (1 nó 2 mm) toisc gur táirge nádúrtha atá sa cháiséin agus ní mar an gcéanna a fhreagraíonn sí don phróiseas triomaithe i gcónaí.

— Is in Ollainnis a scríobhtar an t-ainm “Boerenkaas” ar na marcanna cáiséine, le ceann nó gan ceann de na hainmneacha cineálacha dá dtagraítear sa tsonraíocht táirge, na focail “Bereid met rauwe melk” (“Arna dhéanamh le bainne amh”) agus “Gegarandeerde traditionele specialiteit” (“Sainearra traidisiúnta faoi ráthaíocht”) nó siombail an Chomhphobail. Féadfaidh na litreacha “NL” a bheith ar an marc cáiséine ar choinníoll gur san Ísiltír a rinneadh an “Boerenkaas”.

— Tá sraithuimhir leanúnach uathúil ar na marcanna cáiséine dá dtagraítear sa chéad mhír ó 00001 go 99999 agus faoina bun tá teaglaim de litreacha nó de litreacha agus uimhreacha ina bhfuil sraithlitir amháin ar a laghad.

4.3. Tuairisc ar na príomheilimintí lena mbunaítear nádúr traidisiúnta an táirge (Airteagal 7(2) den Rialachán)

Is cáis é “Boerenkaas” a dhéantar ar an bhfeirm as bainne amh eallaigh, gabhar, caorach nó buabhall. Ní mór do leath den bhainne ar a laghad teacht ó thréad na feirme féin. Ní féidir bainne a cheannach isteach ó níos mó ná dhá fheirm dhéiríochta eile, ach ní fhéadfaidh an chainníocht iomlán a cheannaítear isteach a bheith níos mó ná táirgeadh na feirme féin.

Suas le 1874 próiseáladh an bainne ar fad ar an bhfeirm. Tar a éis sin, tosaíodh de réir a chéile ar bhainne a phróiseáil go tionsclaíoch. Tosaíodh ar bhainne a úsáideadh chun cáis a dhéanamh a phaistéaradh sna chéad bhlianta den 20ú haois. Mar gheall ar phaistéaradh, cailleadh nádúr na cáise de dhéantús déiríochta. Ar an bhfeirm, leanadh leis an modh traidisiúnta chun bainne amh a phróiseáil.

Mar thoradh ar einsímí a fhaightear go nádúrtha i mbainne, i.e. liopáis bhainne, agus láithreacht flora baictéir a théann isteach sa bhainne le linn an bhleáin agus ina dhiaidh, tá blas níos láidre ar an gcáis a dhéantar ón mbainne amh sin, a gcuirtear síos air mar bhlas níos iomláine, níos láidre agus níos géire. I gcás go leor tomhaltóirí, is é sin a dhéanann an t-idirdhealú idir blas “Boerenkaas” agus cáis “arna déanamh go tionsclaíoch”. Éiríonn an blas níos láidre de réir mar a théann an t-aibiú chun cinn.

In 1982 leagadh síos rialacha nua faoin gCinneadh agus faoin bhForaithne maidir le táirgí cáise ar bhonn an Achta um Cháilíocht Talmhaíochta. Cumhdaítear leis na rialacha sin cáilíocht na cáise, tionscnamh an bhainne agus an modh táirgthe. Ráthaítear leis an marc náisiúnta gaolmhar gur táirge feirme é “Boerenkaas”, agus go ndéantar é as bainne amh nach gcoimeádtar ach ar feadh tréimhse ghearr agus gur ó thréad na feirme féin a thagann sé den chuid is mó.

Ó shin i leith, tá an marc náisiúnta imithe in éag agus cuireadh an t-ainm “marc cáiséine” in ionad an ainm “marc náisiúnta”.

Tugtar isteach leis an reachtaíocht sin freisin an fhéidearthacht bainne gabhar, caorach agus buabhall a úsáid chomh maith le bainne bó. Fágann sé freisin go bhféadfaí cáis a dhéanamh as bainne amh ina bhfuil cion saille níos ísle.

Léiríonn an méid sin roimhe seo go soiléir nádúr sonrach na n-amhábhar a úsáidtear agus an mhodha táirgthe.

(1) IO L 179, 19.6.2014, lch. 17.